### Resume

[adresse], afd. 28, [adresse], har i forbindelse med godkendelse af Skema B ansøgt den tidligere Bolig -og Planstyrelse om frasalg af to ejendomme. Styrelsen har givet afslag på frasalg. De to ejendomme er herefter inddraget i renoveringssagen. Der orienteres kort om de øgede udgifter, der efter Landsbyggefondens anbefaling først medtages ved godkendelse af Skema C.

### Sagsfremstilling

Byrådet godkendte den 9. februar2022, pkt. 34 Skema B for renoveringssagen [adresse]’s afdeling 28, [adresse].

Godkendelsen af Skema B forudsatte, at styrelsen godkendte frasalg af to af afdelingens ejendomme med i alt seks lejemål og at provenuet fra salget skulle indgå i finansieringen af renoveringssagen for den resterende afdeling, [adresse] 27-33, Vejle.

Bolig- og Planstyrelsen har efterfølgende givet afslag på frasalget af de to ejendomme. Afslaget vedlægges som bilag.

[adresse] har derfor været i dialog med Landsbyggefonden om konsekvenserne af den manglende tilladelse til frasalget, og herunder hvad der nu skal ske med de to ejendomme. Konklusionen er, at ejendommene skal gennemgå en renovering i lighed med afdelingens anden ejendom, der er beliggende [adresse] 33 – altså uden tilgængelighedsboliger.

Der er lavet en ny økonomisk beregning og opgørelse over finansiering af sagen, som viser, at den samlede merudgift for støttede og ustøttede arbejder i alt udgør 13.592.294 kr. Herunder er der taget højde for det manglende provenu for frasalget, der skønnes at udgøre 2,4 mio. kr.

[adresse] har fra landsbyggefonden modtaget underretning om, at der ikke skal udarbejdes supplerende Skema A for renoveringen af de to ejendomme. Renoveringen af disse skal i stedet håndteres som en tilpasning ved Skema C – under mængdetilpasning.

Den nye finansiering er godkendt af ØsterBO´s organisationsbestyrelse den 27. oktober 2022 og efterfølgende af repræsentantskabet den 5. november 2022. Beslutningerne er vedlagt som bilag.

[adresse] oplyser til orientering, at det forventes, at renoveringen af de to ejendomme udføres i umiddelbar forlængelse af renoveringen af afdelings andre ejendomme fra efteråret 2023 til foråret 2024.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Udsat.